Diari Oficial de la Generalitat Valenciana


Sumari del DOGV 9911, del 08-08-2024 (2024/8244)

ACORD de 2 d’agost de 2024, del Consell, pel qual s'autoritza una transferència de crèdit, del capítol 4 del programa 121C00 Formació i Estudis, al capítol 2 del programa 121D00 Funció Pública, de la Conselleria d'Hisenda, Economia i Administració Pública per import de 500.000 euros (Expedient 06.030/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8244

CVE
:   LXZP-Z-2736-9727

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Amb la reforma de la legislació bàsica realitzada per la Llei 20/2021, de 28 de desembre, de mesures urgents per a la reducció de la temporalitat en l'ocupació pública es van activar un conjunt de mesures reguladores per a atallar l'excessiva temporalitat en l'àmbit de les Administracions Públiques, com és l'establiment d'un nou procés d'estabilització d'ocupació temporal amb l'objectiu final de situar la taxa de temporalitat estructural per davall del 8% en el conjunt de les Administracions Públiques espanyoles, respectant els principis de lliure concurrència, igualtat, mèrit i capacitat.

Per este motiu es va aprovar el Decret 69/2022, de 27 de maig, del Consell, pel qual es van adaptar les ofertes d'ocupació pública de 2020 i 2021 per al personal de l'Administració de la Generalitat. Per això, l'increment dels gastos corrents ocasionats per l'execució extraordinària de processos selectius juntament amb les ofertes ordinàries d'ocupació pública fa que el crèdit del capítol 2 del programa 121D00 Funció Pública resulta insuficient per a fer front a les obligacions contretes, per un import de 500.000 euros.

Per al seu finançament la Conselleria d'Hisenda, Economia i Administració Pública, proposa la minoració del crèdit de la línia de concurrència competitiva S0518 «Beques de preparació d'oposicions» del capítol 4 del programa 121C00 Formació i Estudis, per import de 500.000 euros, crèdit que no es troba compromés en el que resta d'exercici, ni vinculat a finançament condicionat.

A este efecte i en virtut del qual es disposa en els articles 21 i 23 de la Llei 8/2023 de Pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell

ACORDA

*Primer*

Autoritzar una minoració de crèdit en l’aplicació K04447874HZ82859 G.121C00.4 per import de 500.000 euros, que suposa la minoració de la línia d'amb concurrencia competitiva S0518 «Beques de preparació d'oposicions», de l'annex de subvencions i transferències corrents, del programa 121C00 Formació i Estudis, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S0518 | Beques de preparació d'oposicions | 2.940.000 | -500.000 | 2.440.000 |

  

*Segon*

Autoritzar un augment de crèdit en l'aplicació D03742718XE52440 G.121D00.2, per import de 500.000 euros.

  

Ontinyent, 2 d'agost de 2024

Susana Camarero Benítez

Consellera secretària